Manuel Noyer Germaniya terma jamoasi safida Zepp Mayerning rekordini yangiladi

Germaniya terma jamoasi darvozaboni Manuel Noyer Millatlar Ligasi 6-turi doirasida Ispaniyaga qarshi kechgan bahsda (0:6) maydonga tushdi.

Bu “Bavariya” posboni uchun terma jamoa libosidagi 96-o‘yin bo‘ldi.
Noyer bu borada darvozabonlar ichida eng ko‘p o‘yin o‘tkazgan Zepp Mayerning rekordini yangiladi.
Shu bilan birga Noyer Germaniya terma jamoasidagi o‘yinlari soni bo‘yicha umumiy ro‘yxatning kuchli o‘nligida ham yo‘q. Bu borada eng yaxshi ko‘rsatkich “nemis mashinasi” safida 150 ta o‘yin o‘tkazgan Lotar Matteusga tegishli.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!